L'actual conveni entre l'Autoritat Portuària de València i l'Ajuntament de Sagunt garantix la rehabilitació íntegra del Pantalà amb pressupost i terminis
13 de desembre 2019

​![](/media/mxzpvlep/65-img_0597_cuerpo.jpg)  

Este matí, Quico Fernández, en qualitat de regidor d'Urbanisme, exalcalde de Sagunt i signant del conveni amb l'Autoritat Portuària de València, ha convocat una roda de premsa per a aclarir diversos aspectes relacionats amb la caiguda del primer tram del Pantalà i la seua rehabilitació.

Les competències de la rehabilitació del Pantalà, segons recull el conveni actual, són de l'Autoritat Portuària de València, «**l'Ajuntament no té cap competència ni responsabilitat i l’APV coneixia l'estat del Pantalà ja que va realitzar un estudi de viabilitat en el qual van detectar problemes en l'estructura**», ha assegurat Fernández, qui ha fet referència a l'anterior conveni signat en 2009, el qual «**no parlava de la rehabilitació integral, només del manteniment i no aclaria qui havia d'escometre esta infraestructura**», sense entrar en els detalls de terminis ni inversió.  

El regidor ha assegurat que un dels aspectes més importants de l'actual conveni signat entre l’APV i l'Ajuntament és que «**este sí que garantix la rehabilitació integral del Pantalà per a ús públic i compta amb un pressupost ratificat pel Ministeri d'Hisenda, ja que fins ara el futur del Pantalà era incert. Jo personalment vaig aconseguir que l’APV renunciara a no rehabilitar el Pantalà íntegrament, ja que la seua intenció era, inicialment, conservar una part però no la seua integritat**», per este motiu, les obres es duran a terme en dos fases i estan incloses en el Pla d'Inversions 2018-2022 de l’APV. Com a conseqüència, el compromís del president de l’APV és dotar amb fins a 9 milions d'euros este projecte «**perquè ja són conscients de les deficiències estructurals per la falta de manteniment del Pantalà**». L'inici de la primera fase de les obres «**entenc que serà en 2020 si es vol complir el conveni, perquè s'ha d'aprovar el projecte i licitar les obres**», ha afirmat Fernández.​  

![](/media/1vkakjvb/65-c_derrumbe-pantalan-1.jpg)  

D'altra banda, un altre dels aspectes és la integració del port a la ciutat, «**però la voluntat de l’APV no era integrar la part més pròxima a la ciutat, ja que va invertir milions d'euros en el moll Nord per a ús comercial, però vam aconseguir un canvi d'orientació molt positiu per a la ciutat i que marcarà el futur de tota l'àrea urbanística del Port de Sagunt. És la gran conquesta d’este conveni, amb el qual guanyem desenes de milers de m2, gràcies a la renúncia a l'explotació comercial per a tota la vida d’eixe moll per part de l’APV**», ja que les concessions de les empreses que estan situades actualment en el moll nord, no es prorrogarà una vegada finalitzen en 2022.

Finalment, Fernández ha assegurat que, per part d'algunes persones, «**s'està aprofitant un accident desgraciat per a posar en marxa tots els instruments de demagògia i d'oportunisme, però reclamen una infraestructura que ja està garantida amb un conveni amb el qual hem avançat moltíssim, tant amb el Pantalà com amb el moll nord, i esta és una de les grans gestions i dels grans èxits que este Ajuntament va aconseguir en l'anterior legislatura i que continua en la present**».​

![](/media/jdlnhhoh/65-cuerpo_derrumbe-pantalan-6.jpg)  

*   [](http://www.facebook.com/sharer.php?u=https://aytosagunto.es/va/actualitat/l-actual-conveni-entre-l-autoritat-portuaria-de-valencia-i-l-ajuntament-de-sagunt-garantix-la-rehabilitacio-integra-del-pantala-amb-pressupost-i-terminis/ "Facebook")
*   [](http://twitter.com/share?url=https://aytosagunto.es/va/actualitat/l-actual-conveni-entre-l-autoritat-portuaria-de-valencia-i-l-ajuntament-de-sagunt-garantix-la-rehabilitacio-integra-del-pantala-amb-pressupost-i-terminis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-actual-conveni-entre-l-autoritat-portuaria-de-valencia-i-l-ajuntament-de-sagunt-garantix-la-rehabilitacio-integra-del-pantala-amb-pressupost-i-terminis/ "Linked In")
*   [](mailto:?body=https://aytosagunto.es/va/actualitat/l-actual-conveni-entre-l-autoritat-portuaria-de-valencia-i-l-ajuntament-de-sagunt-garantix-la-rehabilitacio-integra-del-pantala-amb-pressupost-i-terminis/)